Helga Páley Friðþjófsdóttr er myndlistarmaður , teiknari og hreyfimyndahönnuður . Hún á heiðurinn að DAGATALINU 2020 . Dagatalið gefur góða yfirsýn yfir allt árið með helstu frídögum , tunglstöðu , og náttúrutengdum viðburðum . Á það er hægt að merkja inn afmæli , ferðalög , viðburði og annað sem vert er að muna – hvort sem það á við um fjölskylduna eða vinnuna . Hver er hugmyndin á bak við myndskreytinguna á dagatalinu ? „ Vinkona mín var að flytja og því að að losa sig við húsgögn og eitt af því var risastór skápur með fullt af litlum hillum og skúffum sem minntu mjög á grindina fyrir dagatalið . Umræðan um minimaliskann lífstíl spilaði líka inn í og hvað við erum gjörn á að sanka að okkur hlutum . Hlutir sem við vitum ekki alveg hvar þeir eiga að vera og við tímum ekki að henda og enda því efst uppi á skáp og safna ryki . Minjagripir frá sumarfríinu , lampi sem hættur er að virka en við ætlum alltaf að laga sjálf , gamlir sparibaukar , allt sem við söfnum í gegnum tíðina , svo það er gott að spyrja sig fyrir komandi nýtt ár , hvort það er pláss fyrir meira dót ? “ Hvernig vinnur þú að þínum verkum ? „ Ég myndi segja að ég ynni í skorpum og ég er oftast með nokkur verkefni í gangi í einu . Fyrir dagatalið byrjaði ég á að skissa hugmyndir á blöð og færði mig svo yfir í tölvuna og vann í kringum grindina á teikniborðinu . “ Hvernig skipuleggur þú árið sem er framundan ? „ Ég er alltaf með skissubók með mér sem ég skrifa niður það sem ég þarf að muna en annars er árið sem er framundan frekar opið fyrir ýmislegt óvænt . Skemmtilegustu verkefnin eru oft mjög spontant . “ Hvernig ætlar þú að nota dagatalið ? „ Ætli það fari ekki upp á vegg í eldhúsinu svo ég geti kíkt á það af og til , til að vera með rauðu dagana á hreinu . Það getur gleymst hvenær það eru bolludagur og bóndadagur þegar maður er djúpt sokkinn í bubblunni sinni . “ DAGATALIÐ 2020 er prentað á gæðapappír í umhverfisvottaðri prentsmiðju á Íslandi . Aðeins til sölu á ibn.is . Sendingarkostnaður er innifalin og tekur c.a. 2 - 4 virka daga að fá það frá pöntun .